laion/Wikipedia-Exotic huggingface dataset:
עיצור כפוף, חוכך שורק, קולי

עיצור כפוף, חוכך שורק, קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא /ʐ/, ובמערכת X-SAMPA הוא נכתב כ-`z. פרק זה לוקה בחסר. אנא תרמו לוויקיפדיה והשלימו אותו.
הנמן

האם התכוונתם ל... גדעון הנמן – בלשן עברי ג'ף הנמן – גיטריסט אמריקאי טים הנמן – טניסאי בריטי סמואל הנמן – רופא גרמני, אביה המייסד של תורת ההומאופתיה
פוקימון רובי וספיר

פוקימון אודם וספיר (אנגלית: Pokémon Ruby Version and Sapphire Version, יפנית: ポケットモンスター ルビー・サファイア, רומאג'י: Poketto Monsutā Rubī Safaia, מילולי: "Pocket Monsters: Ruby & Sapphire") הם שני המשחקים הראשונים בדור השלישי בסדרת משחקי הפוקימון, אשר פותחו על ידי Game Freak והופצו על ידי נינטנדו לGame Boy Advance. המשחקים יצאו לאור ביפן בסוף שנת 2002 ובעולם בשנת 2003. פוקימון ברקת (אנגלית: Pokémon Emerald) היא גרסה מיוחדת של המשחקים, שראתה אור שנתיים לאחר מכן. שלושת המשחקים הללו מהווים יחדיו את הדור השלישי בסדרת המשחקים, וידועים בתור "הדור המתקדם". המשחקיות ויעדי המשחק לא כמעט ולא השתנו מהמשחקים הקודמים. השליטה דומה, מטרת המשחק נשארה ללכוד את כל הפוקימונים ולהביס את רביעיית העילית (קבוצת מאמני פוקימונים הטובה באזור). תכונות נוספות כגון קרבות כפולים ויכולות מיוחדות לפוקימונים נוספו. המשחקים זכו לביקורות חיוביות ברובן, אם כי הדעות היו חלוקות בעיקר בגלל המשחקיות שנשארה זהה. המשחקים מכרו מעט פחות מן המשחקים הקודמים, אך עדיין זכו להצלחה מסחרית רחבה. נמכרו כ-13 מיליון עותקים, עובדה שזיכתה את המשחקים בתואר המשחקים הנמכרים ביותר לקונסולת ה-Game Boy Advance.‏ בנובמבר 2014 יצאו גרסאות מחודשות לאודם וספיר ששמן: אומגה רובי ואלפא ספיר. מדיה וקבצים בנושא פוקימון רובי וספיר בוויקישיתוף אתר האינטרנט הרשמי של פוקימון רובי וספיר פוקימון רובי וספיר באתר הרשמי של פוקימון (באנגלית) "Consolidated Financial Statements", נינטנדו, 25.11.2004. ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
פוקימון זהב וכסף

פוקימון זהב וכסף (אנגלית: Pokémon Gold Version and Silver Version, יפנית: ポケットモンスター 金・銀 Poketto Monsutā Kin Gin, ‏"Pocket Monsters: Gold & Silver") הם שני המשחקים הראשונים בדור השני של סדרת משחקי הפוקימון, אשר פותחו על ידי Game Freak והופצו על ידי נינטנדו לגיימבוי קולור. הם יצאו לראשונה ביפן בשנת 1999, בצפון אמריקה בשנת 2000, ובאירופה ב-2001. פוקימון קריסטל (Pokémon Crystal), גרסה מיוחדת של המשחקים, יצאה בערך שנה מאוחר יותר. בשנת 2009, הוציאה נינטנדו חידוש למשחקים הללו לנינטנדו DS, אשר נקראו פוקימון לב זהב ונשמת כסף. משחקים אלו כללו גרפיקה משופרת ואזורים ותכונות נוספות. המשחק כולל 100 זנים חדשים של פוקימונים, ועוקב אחר מסעו של השחקן להיות אלוף בקרבות פוקימונים, כמו במשחקים הקודמים. שתי הגרסאות כמעט זהות, אך מכילות פרטי עלילה מעט שונים ומספר פוקימונים ייחודיים. משחקים אלו מהווים את הדור השני של משחקי הפוקימון, ועליהם מבוססת סאגת ג'וטו בסדרת הטלוויזיה של פוקימון (החל מהעונה השלישית). המשחקים שחזרו את הצלחת המשחקים הקודמים, ומכרו כ-23 מיליון עותקים ברחבי העולם. מדיה וקבצים בנושא פוקימון זהב וכסף בוויקישיתוף אתר האינטרנט הרשמי של פוקימון זהב וכסף (באנגלית) פוקימון זהב וכסף באתר נינטנדו יפן ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
ניסאן GT-R

ניסאן GT-R (באנגלית: Nissan GT-R) היא מכונית על מתוצרת חברת ניסאן היפנית, המיוצרת משנת 2007. חמישה עשורים חלפו מאז "ניסאן", החלה לעצב את האליטות של מכוניות הספורט כאשר שחררה לעולם את ה-GT-R סקייליין הראשונה בשנת 1969. לזו היה מנוע 4 צילינדרים אטמוספירי עם 16 שסתומים שהפיק 160 כ"ס והיא הגיעה למהירות של 200 קמ"ש. היא ידעה לשעוט בנוחות על הכביש ולכן שמה מורכב מהאותיות "GT", אך גם להיות מרפקנית אמיתית על המסלול ומשם מגיעה האות "R" (רייסינג) - גראנד טורר רייסינג. למרות זאת, ה-GT-R הושארה מאחורי הקלעים עד לשנת 1989 שבה הושק דור ה-"R32". לדגם היו 280 כ"ס והינע מתוחכם לכל הגלגלים. הגרסאות שבאו אחר כך, ה-"R33" וה-"R34" הגיעו גם לכבישים הציבוריים ולמסלולי הדראג. הדור הנוכחי, ה-R35 הופיע כאמור בשנת 2007, שוב העלה את רף הביצועים עם מנוע V6 כפול מגדשים שהפיק ביומו הראשון 480 כ"ס. מאז 2009, דור זה עבר עדכונים ושדרוגים פעם אחר פעם, כמעט מדי שנה אולם לא מדובר במתיחות פנים לשם השארת הדגם רלוונטי בעיני הצרכנים, אלא כל שינוי ושינוי שנעשה ברכב, נועד לשפר עוד את הביצועים, המהירות שבה מושגת המהירות וההתנהגות על הכביש ועל המסלול. עוד כמה סוסים מהמנוע, פחות התנגדות אוויר, מעט יותר אחיזה ושיפור הפעולה של המתלים - ליטושים שמכוונים למטרה אחת. אווירודינמיקה משופרת עם כוח הצמדה גדול יותר. הנעה כפולה. מרכב קשוח המבטיח יציבות ואחיזת כביש. מערכת פליטה חדשה עשויה טיטניום עם מערכת שסתומים פתוחה. הפגוש הקדמי משפר את הקירור לרדיאטור ולבלמים הקדמיים תוך הפחתת הגרירה. חישוקי אלומיניום "20 (אינץ') קלים. מערכת מולטימדיה חדשה עם מסך מגע "8 צבעוני. בקר שליטה על מערכת המולטימדיה בקונסולה המרכזית ללא צורך להושיט יד למסך המגע. מערכת שמע BOSE הכוללת מערכת לניטרול רעשים. טווח סינון רעשים רחב בשילוב שמשה קדמית אקוסטית. מושבי עור. תאוצה בין 0-100 קמ"ש ב-2.8 שניות. דגם "ניסאן GT-R" מופעל כ-ניידת משטרה במשטרת דובאי ובמשטרת טוצ'יגי ביפן. "ניסאן GT-R" שנת 2009 "ניסאן GT-R" "ניסאן GT-R" "ניסאן GT-R" "ניסאן GT-R" - מבט ללוח המחוונים "ניסאן GT-R" - מבט לתא הנהג "ניסאן GT-R" - מבט למנוע "ניסאן GT-R" - תמונות מדיה וקבצים בנושא ניסאן GT-R בוויקישיתוף אתר האינטרנט הרשמי של ניסאן GT-R (ביפנית) אתר האינטרנט הרשמי של ניסאן GT-R (באנגלית אמריקאית) ניסאן GT-R, סרטון באתר יוטיוב ניסאן GT-R, סרטון באתר יוטיוב ניסאן GT-R, באתר טופ גיר, 15 בינואר 2021 "ניסאן GT-R" web.archive "ניסאן GT-R" - מכונית השנה automobilemag.com/news/2009-automobile-of-the-year-2009-nissan-gtr "ניסאן GT-R" caranddriver.com/reviews/2009-nissan-gt-r-first-drive-review קובי ליאני‏, נהיגה ראשונה: ניסאן GT-R המחודשת. אלפא-דוג, באתר וואלה, 9 ביוני 2016 "ניסאן GT-R" - אתר היבואן nissan.co.il/vehicles/new/gt-r.html "ניסאן GT-R" web.archive
פקודת וילר-קוטרה

פקודת וילר-קוטרה (בצרפתית: Ordonnance de Villers-Cotterêts) היא רפורמה חוקית אשר אושרה על ידי המלך פרנסואה הראשון בצרפת ב-10 באוגוסט 1539. הפקודה נכתבה ברובה על ידי עוזרו של המלך, גיום פואיה (Guillaume Poyet) והיא כוללת כ-192 סעיפים, העוסקים במגוון של נושאים כמו חוק, ממשל ובכנסייה. הסעיפים המפורסמים ביותר בפקודה הם 110 ו-111, אשר קובעים כי כל המסמכים המשפטיים והחוזים בצרפת ייכתבו אך ורק בשפה הצרפתית. המטרה העיקרית של החקיקה היא הניסיון למנוע את השימוש בלטינית במסמכים רשמיים, אולם הייתה לה השפעה גם על שימוש בשפות ודיאלקטים נוספים בצרפת. מדיה וקבצים בנושא פקודת וילר-קוטרה בוויקישיתוף
כיפוף כפיות

כיפוף כפיות הוא מונח גנרי לפעלולי קסם במהלכם מבצע הקוסם כיפוף של עצמים שונים, לרוב סכו"ם עשוי מתכת, לכאורה מבלי להפעיל כוח פיזי. זהו פעלול קסם הנפוץ למדי בקרב קוסמי הבמה כאשר מגוון שיטות משמשות ליצירת אשליה זו. הפעלול זכה לפרסום רב באמצעי התקשורת במהלך שנות ה-70, כאשר קוסמים שונים טענו באותה העת כי ביכולתם לכופף כפיות בזכות יכולות על טבעיות. המפורסם שבהם היה הבדרן הישראלי-בריטי אורי גלר אשר טוען לאורך כל השנים כי הוא מדיום בעל כוחות על-טבעיים המסוגל לכופף כפיות ואובייקטים אחרים עשויים מתכת בכוח המחשבה בלבד. לאור הצהרות אלה, גלר ספג לאורך השנים ביקורת בעיקר בקרב הקהילה המדעית וחושפי תרמיות פסבדו-מדעיות, הטוענים כי הוא שרלטן (למשל, ג'יימס רנדי). בסרט מטריקס (1999) יש התייחסות לכיפוף כפיות - במהלך הסרט נער צעיר מכופף כפית על מנת להדגים את חוסר הממשות של הדמיות המחשב בתוך המטריקס. הנער אומר לניאו, גיבור הסרט, "אל תנסה לכופף את הכפית. זה בלתי אפשרי. במקום זאת תנסה באמת להבין את האמת. הכפית לא קיימת. ואז תראה שמה שמתכופף זה לא הכפית אלא אתה עצמך". בסרט הישראלי סימה וקנין מכשפה (2003), סימה ניסתה לבדוק שהיא באמת מכשפה על ידי כך שהיא ניסתה לכופף כפית. יקי מנשפרוינד, עידן הבורות - מדריך מקוצר לאסטרולוגיה, עב"מים, רפואה אלטרנטיבית ועוד הבלים של העידן החדש, 2011, עמ' 91-74. מדיה וקבצים בנושא כיפוף כפיות בוויקישיתוף
תיק השוק

תיק השוק הוא תיק נכסים הכולל את כל הנכסים בשוק ביחס פרופורציונלי לערכם בשוק. למרות הגדרה רחבה זו, לא נדרש לכלול את כל הנכסים הקיימים בשוק כדי לקבל את תיק השוק, ניתן להסתפק בנכסים העיקריים שבשוק כך שיתקבל תיק שוק מקורב מספיק לתיק השוק האמיתי. הכלכלן ריצ'רד רול הראה כי המדד העיקרי בכל מדינה, הוא תיק מקורב מספיק וניתן להסתמך עליו. כך למשל מדד S&P 500 בארצות הברית ומדד DAX בגרמניה הם תיקים מקורבים לתיק השוק. הרעיון מאחורי תיק השוק הוא שמשקיעים ישקיעו רק בתיק השוק ובנכס חסר סיכון. זאת כי השקעה בתיק אחר תיתן סיכון גבוה יותר ביחס לתשואה שאותה ניתן לקבל משילוב בין תיק השוק ונכס חסר סיכון. תאוריה זו היא הבסיס למודל CAPM ולמודלים נוספים של תמחור. הצעת ריצ'רד רול בנוגע לתיק השוק
סבסטיאן סימרוטיץ'

סבסטיאן סימרוטיץ' (בסלובנית: Sebastjan Cimirotič; נולד ב-14 בספטמבר 1974) הוא כדורגלן עבר סלובני ששיחק בעמדת החלוץ. סימרוטיץ' היה חלק מנבחרת סלובניה ושיחק איתה במונדיאל 2002, וכן זכה עם הפועל תל אביב באליפות ישראל בשנת 2000. סימרוטיץ' החל את הקריירה במועדון המקומי ND סלובן, משם עבר בשנת 1994 לאולימפיה ליובליאנה, אחד ממועדוני הפאר הסלובנים, ובו שיחק סימרוטיץ' במשך רוב הקריירה, בארבע קדנציות שונות, כשביניהן הוא נדד בין קבוצות רבות. בינואר 1998 הגיע סימרוטיץ' לישראל כשהמאמן אלי כהן החתימו בהפועל תל אביב. כבר במשחקו הראשון בקבוצה כבש צמד שערים בניצחון 4–1 על מכבי יפו במסגרת גביע המדינה, ועד תום עונת 1997/1998 במדי הקבוצה כבש חמישה שערי ליגה ובישל שלושה שערים נוספים בתוך ארבעה חודשים. בעונת 1998/1999 זכה עם הקבוצה בגביע המדינה, כבש את השער הראשון של הקבוצה אי פעם בגביע אופ"א במשחק מול פינפה הלסינקי והוסיף עוד שמונה שערי ליגה. בעונת 1999/2000 זכה עם הקבוצה בדאבל תחת הדרכתו של המאמן דרור קשטן, כשבעונה זו הוא כובש שבעה שערים. בעונת 2000/2001 חזר סימרוטיץ' לאולימפיה ליובליאנה ואחרי עונה מצוינת בה כבש 19 שערים הוחתם בלצ'ה האיטלקית. אחרי שנתיים חזר שוב לאולימפיה לובליאנה והחל משנת 2005 הושאל למספר קבוצות, כולל גיחה קצרה לקוריאה הדרומית. בעונת 2006/2007 שיחק במדי דומז'אלה מול הפועל תל אביב במסגרת מוקדמות גביע אופ"א. במשחק הראשון סימרוטיץ' החמיץ בעיטת עונשין מ-11 מטר ובסיכום שני המשחקים הפועל הדיחה את דומז'אלה מהטורניר. בתום העונה סימרוטיץ' זכה עם דומז'אלה באליפות שלישית בקריירה. לאחר מכן חזר לאולימפיה ליובליאנה ובשנת 2011 עזב סופית את המועדון ועבר לפ.צ.ליובליאנה. בשנת 2012 עבר לשחק בקבוצה האוסטרית נספלד הרמגור, במדיה שיחק עד שנת 2015. לאחר יותר משנתיים שלא שיחק, בקיץ 2017 חתם בקבוצת סט. ויט מהליגה השלישית באוסטריה ולאחר תקופה קצרה פרש ממשחק פעיל. סימרוטיץ' הוא שחקנה לשעבר של נבחרת סלובניה. את הופעתו הראשונה בנבחרת רשם ב-25 במרץ 1998 נגד פולין. בסך הכל רשם 33 הופעות בנבחרת, בהן כבש 6 שערים, כולל שער אחד במונדיאל 2002, בהפסד הנבחרת 1–3 לספרד, השער הראשון אי פעם של סלובניה במונדיאל. אולימפיה ליובליאנה אליפות סלובניה: 1994/1995 הגביע הסלובני: 1995/1996 הפועל תל אביב אליפות: 1999/2000 גביע המדינה: 1998/1999, 1999/2000 דומז'אלה אליפות סלובניה: 2006/2007 סבסטיאן סימרוטיץ', באתר Transfermarkt סבסטיאן סימרוטיץ', באתר Soccerway סבסטיאן סימרוטיץ', באתר National Football Teams סבסטיאן סימרוטיץ', באתר FootballDatabase.eu אופיר סער, סבי הכי טוב, באתר ערוץ הספורט, 9 באוגוסט 2006 אופיר סער‏, ההחתמות הכי טובות של ינואר, באתר וואלה, 14 בינואר 2012 סבסטיאן סימרוטיץ' חתם בלצ'ה, באתר ynet, 9 ביולי 2001 עוזי דן, סימרוטיץ' חוזר לבלומפילד, באתר הארץ, 30 ביולי 2006 סלובניה נלחמה, אבל ספרד ניצחה 1:3, באתר ynet, 2 ביוני 2002
שחזור גלגולים

שחזור גלגולים (באנגלית: Past life regression או PLR) הוא שיטת טיפול המבוססת על ההנחה כי נפש האדם חוותה בעברה מספר גלגולי נשמות. טיפול זה עושה שימוש גם בהיפנוזה וגם באמצעות מדיטאציה עמוקה, כדי לשחזר לכאורה זיכרונות מחייהם הקודמים של המטופלים. קיימות מספר שיטות לשחזור גלגולים. הטכניקה הנפוצה במהלך שחזור גלגולים כוללת היפנוט מטופלים והצגת סדרת שאלות בפניהם, המסייעות לחשוף זהות מגלגול קודם ואירועים שחוו במהלכו. טכניקה אחרת מבוססת על מדיטאציה מודרכת, שהיא סדרת הנחיות של המטפל, ללא שאלות מכוונות. מטרת הטיפול היא להביא לשיפור בחיי המטופל בעקבות שחרור של אירועים שחווה האדם בגלגולים קודמים ומשפיעים על חייו בהווה באופן שלילי. הטיפול מסוגל לסייע למטופל למצוא הסברים לטראומות, פוביות או הפרעות פסיכוסומטיות בחייהם, לשחרר את האנרגיה החוסמת ולהביא לרפוי. יש מדענים המטילים ספק באפשרות של העלאת זיכרונות מגלגולים קודמים. סוג זה של טיפול עורר ביקורות וספקנות. יש הטוענים שהזיכרונות שאותם מצליחים המטופלים לשחזר לכאורה במהלך הטיפול הם למעשה זיכרונות שאינם מציאות, אלא פרי דמיונם של המטופלים. היפנוזה בריאן וייס שאנטי דווי דן אבן, משרד הבריאות אסר על מהפנטים לבצע שחזור גלגולים, באתר הארץ, 24 ביולי 2009 Linse P; Shermer M (2002). The Skeptic encyclopedia of pseudoscience. Santa Barbara, Calif: ABC-CLIO. pp. 206–7. ISBN 1-57607-653-9.{{cite book}}: תחזוקה - ציטוט: multiple names: authors list (link) Carroll RT (2003). The Skeptic's Dictionary: a collection of strange beliefs, amusing deceptions, and dangerous delusions. New York: Wiley. pp. 276–7. ISBN 0-471-27242-6. Plowman, J (1996). "Past life memories and present day problems". European Journal of Clinical Hypnosis. 3 (2): 36–39. Kurtz P. (2006). "Two Sources of Unreason in Democratic Society: The paranormal and religion". Annals of the New York Academy of Sciences. 775: 493–504. doi:10.1111/j.1749-6632.1996.tb23166.x. אורכב מ-המקור ב-2012-12-18. נבדק ב-2012-07-23. Edwards P. Reincarnation: A Critical Examination. Prometheus Books, 1996. ISBN 1-57392-005-3 A Cogent Consideration of the Case for Karma (and Reincarnation) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
סטריימוי

סטריימוי (בפארואזית: Streymoy) הוא האי הגדול מבין 18 האיים המרכיבים את איי פארו, ובו נמצאת בירת האיים טורסהאבן. הוא ממוקם באמצע הארכיפלג ומהווה 24% מכלל שטחי האדמה ו -50% מכלל האוכלוסייה. פירוש שם האי הוא "אי זרמי הים". צורת האי מוארכת והוא משתרע מצפון לדרום. אורכו של האי 47 ק"מ ורוחבו כ-10 ק"מ. שני פיורדים מצויים בדרום מזרח האי, קולאפיורור ודאלדבאקספיורור. פני שטח האי הרריים, בעיקר בצפון-מזרח האי. הנקודה הגבוהה ביותר האי היא קופסני (Kopsenni), שגובהה 789 מטרים. באי צוקים שגובהם מגיע ל-500 מטרים. באי מספר אגמים קטנים ופלגים. צמחיית האי ברובה עשבית, ואין בו עצים. האי מופרד מהאי אסטורוי הקרוב אליו מבין האיים, והמצוי מזרחית לו, במצר סונדיני הרדוד. מערבית לסטריימוי נמצא האי ואגאר ודרומית לו נמצאים סאנדוי, קולטור, הסטור ונולסוי. באי מתגוררים כ-22,000 תושבים, המהווים 40% מתושבי איי פארו. מרבית התושבים מתגוררים בבירת האיים, טורסהאבן, שהיא גם את הנמל העיקרי במדינה, מרכז המסחר, ומקום האוניברסיטה של האיים. ערים נוספות באיים הם וסטמאנה, נמל במערב האי, קולאפיורור במרכז האי והכפרים סאקסון וטיורנוביק שבצפון האי. כל יישובי האי מקושרים בדרכים סלולות. הדרך הראשית המובילה לטורסהאבן עוברת דרך מנהרה שאורכה 2.8 ק"מ. האי מקושר לאי אסטורוי באמצעות גשר העובר מעל מצר סונדיני. בשנת 2002 נבנתה מנהרה תת-ימית שאורכה ארבעה ק"מ, המקשרת בין סטריימוי לאי ואגאר. סטריימוי מקושרת באמצעות מעבורות לאיים סאנדוי וסוד'ורוי. מעבורות העובדות רק בעונת הקיץ מקשרות את טורסהאבן להנסטהולם שבדנמרק, ללאוויק שבאיי שטלנד (סקוטלנד), לברגן שבנורווגיה ולסייאיספיורור שבאיסלנד. שדה התעופה הקרוב ביותר נמצא באי ואגאר. מדיה וקבצים בנושא סטריימוי בוויקישיתוף Information about Streymoy, www.guidetofaroeislands.fo
פוקימון יהלום ופנינה

פוקימון יהלום ופנינה (אנגלית: Pokémon Diamond Version and Pearl Version, יפנית: (ポケットモンスター ダイヤモンド・パール Poketto Monsutā Daiyamondo Pāru‏, "Pocket Monsters: Diamond & Pearl") הם משחקי וידאו מסוג משחקי תפקידים שפותחו על ידי Game Freak והופצו על ידי נינטנדו לקונסולת הנינטנדו DS. יחד עם הגרסה המשופרת שלהם, פוקימון פלטינה (אנגלית: Pokémon Platinum), מהווים המשחקים את הדור הרביעי בסדרת משחקי הפוקימון. המשחק ראה אור לראשונה ביפן ב-28 בספטמבר 2006, ובשאר העולם במהלך שנת 2007. כמו במשחקים הקודמים בסדרה, יהלום ופנינה עוקבים אחר הרפתקאותיו של מאמן פוקימונים צעיר, במסעו להיות המאמן הטוב ביותר, תוך כדי סיכול מזימה של ארגון פשיעה, במשחק זה צוות גלאקטיק. המשחק מציע חידושים על פני המשחקים הקודמים, כגון משחק באינטרנט דרך רשת ה-Wi-Fi, ושינויים במכניקת הקרבות ובתחרויות. יהלום ופנינה הם שני משחקים נפרדים, כאשר רוב העלילה משותפת להם, מלבד שינויים קלים. יש צורך להחליף ביניהם פוקימונים על מנת להשלים את הפוקידע של האזור. ההכרזה על הפיתוח של יהלום ופנינה התרחשה במהלך מסיבת עיתונאים של נינטנדו בסוף שנת 2004. המשחק עוצב בסגנון ובגרפיקה חדשה המנצלת יכולות ותכונות של הנינטנדו DS. הוא היה עתיד לצאת ביפן בשנת 2005, אך נדחה ל-2006. המשחקים זכו לביקורות חיוביות ברובן. רוב המבקרים שיבחו את תוספת השימוש ב-Wi-Fi, והרגישו שהמשחקיות, על אף שלא שונתה כל כך, עדיין סוחפת. התגלתה מחלוקת בעניין הגרפיקה, והשמע זכה לתיאור כפרימיטיבי. המשחקים זכו להצלחה רבה יותר מהדור הקודם שיצא ל-Game Boy Advance, ונמכרו כ-18 מיליון עותקים ברחבי העולם. ערך מורחב – פוקימון אגדות: ארכאוס בשנת 2022 יצא המשחק "פוקימון אגדות: ארכאוס" שמהווה משחק מקדים לאירועי "יהלום ופנינה" ומתרחש במחוז סינו, שבעבר נקרא "היסוי". פוקימון יהלום מבריק ופנינה נוצצת משחקי הפוקימון האלו הם חידוש למשחקי הפוקימון יהלום ופנינה שמספר את העלילה של משחקי יהלום ופנינה עם גרפיקה חדשנית מדיה וקבצים בנושא פוקימון יהלום ופנינה בוויקישיתוף אתר האינטרנט הרשמי של פוקימון יהלום ופנינה
שפת תסריט

שפת תסריט (באנגלית: Scripting language) היא שפת תכנות לכתיבת תסריטים (סְקְרִיפְּטִים). תסריט הוא תוכנית מחשב הנכתבת על מנת למכן ביצוע משימות, שאחרת נדרש היה לבצען ידנית, על ידי משתמש בסביבת תוכנה. תסריטים נכתבים ומורצים באופן מיידי, ללא צורך בהרצת מהדר או מקשר, ופעמים רבות הם נכתבים בידי האדם שגם יעשה בהם שימוש. התוכנה המריצה תסריטים מכונה מפרש והיא מקבלת כקלט את קוד המקור של התסריט, או פקודות ביניים כדוגמת Bytecode אם כי במקרים אחרים (כגון לואה) מדובר על שפות דינמיות. סביבות התוכנה שהתסריטים נכתבים עבורן, הן בדרך כלל תוכנות העוברות הידור, ובניגוד לתסריט, למשתמש לא ניתנת האפשרות לצפות או לשנות את קוד המקור שלהן. מגוון רחב של שפות תסריט מתאים לשימושים רבים. מחד, ישנן שפות המותאמות לפתרון בעיה בתחום צר ומן הצד השני קיימות שפות תסריט לשימוש כללי. שפות התסריט צמחו משפות העיבוד באצווה של המחשבים המרכזיים משנות ה־50 של המאה ה־20. מחשבים אלו לא היו אינטראקטיביים ושפות כדוגמת JCL שימשו להעברת רצף של פקודות. שפות התסריט הראשונות שפותחו בשנות ה־60 עבור המעטפת של מערכות הפעלה סיפקו שיפור ניכר בשימושיות והציגו לראשונה את השימוש בהחלפת מחרוזות תוך כדי ריצת התסריט. דוגמה למערכת הפעלה שכללה שפת תסריט למעטפת היא Multics, מסוף שנות ה־60. מאז כמעט כל מערכת הפעלה כללה שפת תסריט אחת לפחות. החל משנות ה־80 נפוצו שפות תסריט לשימוש כללי, כדוגמת TCL או לואה שנועדו להיטמע בכל סביבת הרצה ולמזג בין חלקי תוכנה שונים שייתכן ואף פותחו בשפות שונות. שפות תסריט אחרות כדוגמת Visual Basic for Applications משנות ה־90 נועדו למכן תהליכים בכלי תוכנה מבוססי ממשק משתמש גרפי ואף לאפשר תסריטים המשלבים כמה כלים התומכים בשפה. כלי תוכנה עשויים לכלול תמיכה במספר שפות תסריט בו זמנית. לדוגמה, דפדפנים תמכו בעשור הראשון של המאה ה־21 בדרך כלל בשפת JavaScript ובשפה נוספת כדוגמת VBScript, במקרה של אינטרנט אקספלורר. קיימות כמה סוגי שפות תסריט והמוכרות שבניהם הן Perl, Python ו־JavaScript דוגמה לקוד בפייתון: def print_smaller_num(): first_num = 1 second_num = 2 if first_num <= second_num: print(first_num) else: print(second_num) דוגמה לקוד Perl: $name = "Larry"; $index = 45; דוגמה לקוד JavaScript: function logSmallerNum() { var firstNum = 1; var secondNum = 2; console.log(firstNum + secondNum); } פייתון פרל JavaScript מדיה וקבצים בנושא שפת תסריט בוויקישיתוף שפת תסריט, באתר אנציקלופדיה בריטניקה (באנגלית)
ליטלה דימון

ליטלה דימון (באנגלית Lítla Dímun) הוא הקטן מבין 18 איי פארו. האי נמצא בין האיים סוד'ורוי וסטורה דימון. שטחו של האי כקילומטר רבוע אחד. שליש משטחו הדרומי של האי מהווה למעשה צוק אנכי, המוביל לפסגת הר סלאטירניר שגובהו 413 מטרים. האי לא מיושב ומצויים בו רק כבשים ועופות ים. עד אמצע המאה ה-19 שלטו הכבשים של ליטלה דימון על המקלט הקטן והירוק. ההערכה היא שהכבשים השחורות וקצרות הזנב הללו היו צאצאי החיות שהובאו לאזור בתקופה הנאוליתית. אולם לאחר שאחרון היצורים הנדירים הללו נורה בשנות ה-1800, האי הפך לביתם של כבשי פארו מבויתים. בכל סתיו פונים החקלאים לליטלה דימון, מטפסים על מצוקיה החלקלקים ומגדלים את הכבשים כדי להחזירם לאיים הראשיים. האי אינו נגיש וההגעה אליו קשה ביותר בשל הצוקים המקיפים אותו. אל האי ניתן להגיע רק במזג אוויר נוח, וכדי להגיע אליו יש לטפס על גבי הצוקים. רועי הצאן המשאירים את עדריהם באי התקינו סביב הצוקים חבלים המאפשרים טיפוס עליהם על מנת להגיע לאזורי המרעה במורדות ההר. האי מתואר בפאריינגה סאגה, סאגת איי פארו מהמאה ה-13, כאתר קרבות. השם משמעו "דימון הקטן", בניגוד לסטורה דימון - "דימון הגדול". לדעת הבלשן הפארואזי יאקובסן, המילה "דימון" מקורה בשפה קלטית, פרה-נורדית, המורכבת מ"די" שפירושו "זוג", ו"מון" שפירושו "מקום". כלומר, משמעות המילה היא "שני המקומות". מדיה וקבצים בנושא ליטלה דימון בוויקישיתוף איפה נמצא האי הזעיר ליטלה דימון?, באתר אנציקלופדיה אאוריקה Lítla Dímun, Atlas Obscura
נרי ברנס

נרי אנטוניו ברנס קארדנאס (בספרדית: Nery Antonio Brenes Cárdenas; נולד ב-25 בספטמבר 1985 בלימון) הוא אתלט קוסטה ריקני המתחרה בריצת 400 מטר. ברנס התחרה לראשונה באליפות העולם שנערכה בהלסינקי ב-2005 ללא הצלחה רבה וסיים במקום ה-39. באליפות העולם שנערכה כעבור שנתיים באוסקה שיפר משמעותית את הישגיו והעפיל לשלב חצי הגמר, בו סיים במקום ה-11, בשיא אישי חדש של 45.01 שניות. באותה שנה זכה גם במדליית ארד באליפות צפון אמריקה, מרכז אמריקה והקריביים. באליפות העולם באתלטיקה באולם שנערכה בוולנסיה ב-2008 סיים ברנס במקום הרביעי. באותה שנה השתתף לראשונה במשחקים האולימפיים, באולימפיאדת בייג'ינג (2008). הוא סיים במקום העשירי, בתוצאה 44.94 שניות, שהיוותה שיא אישי חדש עבורו. בשנת 2009 סיים במקום הרביעי באליפות מרכז אמריקה והקריביים באתלטיקה, ובשנת 2010 זכה בשתי מדליות זהב בתחרויות אזוריות גדולות: המשחקים האיברו-אמריקאיים שנערכו בסן פרננדו שבספרד ומשחקי מרכז אמריקה והקריביים שנערכו במאיאגואס שבפוארטו ריקו. במאיאגואס אף שיפר את שיאו האישי והעמידו על 44.84 שניות. בשנת 2011 התחרה ברנס באליפות העולם שנערכה בטגו. הוא לא הצליח לשחזר את הישגיו, והסתפק במקום ה-17. במשחקים הפאן-אמריקאיים שנערכו בגואדלחרה באותה שנה רשם יכולת טובה יותר, וזכה במדליית הזהב תוך שהוא משפר את שיאו ל-44.65 שניות. באליפות העולם באולם שנערכה באיסטנבול ב-2012 רשם ברנס את הישג השיא שלו, כשזכה במדליית זהב. התוצאה שקבע, 45.11 שניות, היוותה הן שיא אליפות והן שיא אישי חדש. באולימפיאדת לונדון (2012) היה ברנס רחוק משיאו. הוא סיים במקום ה-24 במוקדמות, 4 מאיות השנייה פחות מתוצאה שהייתה מספיקה כדי להעפיל לשלב חצי הגמר. מדיה וקבצים בנושא נרי ברנס בוויקישיתוף נרי ברנס, באתר הוועד האולימפי הבין-לאומי נרי ברנס, באתר olympedia.org נרי ברנס, באתר התאחדות האתלטיקה הבין-לאומית נרי ברנס, באתר ליגת היהלום נרי ברנס, באתר Track and Field (גברים)
ג'ין טריפלהורן

ג'ין מארי טריפלהורן (באנגלית: Jeanne Marie Tripplehorn; נולדה ב-10 ביוני 1963) היא שחקנית קולנוע וטלוויזיה אמריקאית. טריפלהורן נולדה בטולסה, אוקלהומה, בתם של סוזן וטום טריפלהורן, ששימש כגיטריסט בלהקה "גארי לואיס ונערי השעשועים". כשהייתה בת שנתיים הוריה התגרשו. היא השלימה את לימודיה בתיכון אדיסון בשנת 1981 וסמסטר נוסף למדה באוניברסיטת טולסה. מאוחר יותר, טריפלהורן נרשמה ללימודי משחק בבית הספר "ג'וליארד" והצטרפה ללימודי המחזור ה-19 שכלל בין היתר את השחקנית לורה ליני. טריפלהורן התפרסמה בעיקר הודות לתפקידה במותחן "אינסטינקט בסיסי" לצד מייקל דאגלס, בסרט "הפירמה" לצד טום קרוז ובסרט "עולם המים" לצדו של קווין קוסטנר, בנוסף ידועה בתור דמותה של "לידיה" בסרט "דלתות מסתובבות". בשנים 2006–2011 השתתפה כשחקנית ראשית בסדרת הדרמה "אהבה גדולה" של רשת HBO. מלבד הקריירה הקולנועית והטלוויזיונית השתתפה טריפלהורן בתיאטרון ברודוויי במחזות "שלוש אחיות" ו"טרו" ומאוחר יותר שיחקה לצד ואל קילמר במחזה "Tis Pity She's a Whore". טריפלהורן השתתפה בעונות 8 ו-9 של סדרת הדרמה והפשע "מחשבות פליליות". ב-2020 תעלה המיני-סדרה "גברת אמריקה" ברשת FOX, בכיכובה של טריפלהורן לצד קייט בלאנשט ורוז ביירן. בשנת 2022 החלה לשחק בסדרת הדרמה התקופתית "העידן המוזהב" מבית היוצר של ג'וליאן פלוז לרשת HBO. טריפלהורן התארסה בעבר לשחקן בן סטילר אך השניים נפרדו. כיום היא נשואה לשחקן לילנד אורסר ולשניים נולד ילד בשנת 2002. סבתה של טריפלהורן, ג'ין נילי, הופיעה בסרט "מציאות נושכת" שגם טריפלהורן הופיעה בו. מדיה וקבצים בנושא ג'ין טריפלהורן בוויקישיתוף ג'ין טריפלהורן, ברשת החברתית אקס (טוויטר) ג'ין טריפלהורן, במסד הנתונים הקולנועיים IMDb (באנגלית) ג'ין טריפלהורן, באתר AllMovie (באנגלית) ג'ין טריפלהורן, באתר Rotten Tomatoes (באנגלית) ג'ין טריפלהורן, באתר Metacritic (באנגלית) ג'ין טריפלהורן, במסד הנתונים הקולנועיים KinoPoisk (ברוסית) ג'ין טריפלהורן, באתר אפל מיוזיק (באנגלית) ג'ין טריפלהורן, באתר MusicBrainz (באנגלית) ג'ין טריפלהורן, באתר Discogs (באנגלית) ג'ין טריפלהורן, באתר Genius